లోక్సభలో ప్రభుత్వం ప్రకటనఐదు బిల్లులను ప్రవేశపెట్టిన సర్కారున్యూఢిల్లీ, డిసెంబరు 18: విద్యార్థుల ప్రయోజనం కోసం నీట్, జేఈఈలను ఇక నుంచి ఏడాదిలో రెండుసార్లు నిర్వహించనున్నట్లు ప్రభుత్వం ప్రకటించింది. కేంద్ర మానవవనరుల అభివృద్ధి శాఖ సహాయ మంత్రి ఉపేంద్ర కుశవహ సోమవారం లోక్సభకు ఈ విషయం చెప్పారు. ఈ రెండు ప్రవేశ పరీక్షల నిర్వహణకు జాతీయ పరీక్షా సంస్థ(ఎన్టీఏ)ను ఏర్పాటు చేయనున్నట్లు ఆయన తెలిపారు. ఇదిలావుండగా రాష్ట్ర విశ్వవిద్యాలయాలను ఇక ఎంతమాత్రం సెంట్రల్ వర్సిటీలుగా మార్చరాదని నిర్ణయించినట్లు హెచ్చార్డీ శాఖ సహాయ మంత్రి సత్యపాల్ సింగ్ లోక్సభకు తెలిపారు. అయితే ఏపీ పునర్విభజన చట్టం కింద ఏపీలో ఒక కేంద్రీయ విశ్వవిద్యాలయం, ఏపీ, తెలంగాణలలో చెరో గిరిజన వర్సిటీని ఏర్పాటు చేస్తామని ఆయన చెప్పారు. ఇదిలావుండగా, ప్రభుత్వం సోమవారం లోక్సభలో ఐదు బిల్లులను ప్రవేశపెట్టింది. టీచర్ ట్రైనింగ్ కళాశాలలకు పాత తేదీలతో గుర్తింపునిచ్చే ఒక బిల్లు, గ్రాట్యుటీ చట్టం కింద గ్రాట్యుటీ చెల్లింపు సవరణ బిల్లు,  భారతీయ అటవీ చట్టం సవరణ బిల్లు, డెంటిస్టుల సవరణ బిల్లు, ప్రజాప్రాతినిధ్య సవరణ బిల్లులను ప్రభుత్వం ప్రవేశపెట్టింది.
loksabhalo prabhutvam prakatainadu billulanu pravesapettina sarkaarunyuudllii, disembaru 18: vidyaarthula prayojanam kosam neet, jeeeeelanu ika nunchi edaadilo rendusaarlu nirvahinchanunnatlu prabhutvam prakatinchindi. kendra maanavavanarula abhivruddhi saakha sahaya mantri upendra kusavaha somavaram loksabhaku ee vishayam cheppaaru. ee rendu pravesha pareekshala nirvahanaku jaateeya pariksha samstha(nta)nu erpaatu cheyanunnatlu aayana telipaaru. idilaavundagaa rashtra vishwavidyaalayaalanu ika entamaatram central varsitiilugaa maarcharaadani nirnayinchinatlu hechardi saakha sahaya mantri satyapal sing loksabhaku telipaaru. ayithe apy punarvibhajana chattam kinda epeelo oka kendriiya vishwavidyaalayam, apy, telangaanalalo chero girijana varsiteeni erpaatu chestamani aayana cheppaaru. idilaavundagaa, prabhutvam somavaram loksabhalo aidu billulanu pravesapettindi. teacher trining kalaasaalalaku paata tedeelato gurtimpunicche oka billu, gratuty chattam kinda gratuty chellimpu savarana billu,  bhaarateeya atavi chattam savarana billu, dentistula savarana billu, prajaapraatinidhya savarana billulanu prabhutvam pravesapettindi.